Z A P I S N I K

                    s 22. sjednice Vijeća Gradske  četvrti Stenjevec
održane 22. ožujka 2022. s početkom u 18,30 sati

u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.

Evidentiranjem članova na početku sjednice utvrđeno je da je nazočno  19 članova Vijeća. 
NAZOČNI : Tomislav Dubravčić, Tin Dukanović, Natko Felbar, Davorka Horvat,Ivana Kukor, Ivica Marić, Hana Miljanić, Dubravka Rusan, Marijana Nodilo, Karmela Martinjak, Franjo Vrbić, Gabriela Tomazić, Sara Vučić, Ivan Zelenić,  Davor Stanković, Maja Mucko, Goran Furdek, Marin Živković, Mario Plazibat
NENAZOČNI: nema
OSTALI NAZOČNI: Matija Grilec – viši stručni suradnik, Jadranka Gobac – stručna referentica, predstavnice stanara Josipa Pupačića – Drage Gervaisa Kata Krišto i Merkaš
Predsjednik je pozdravio nazočne i otvorio je raspravu o verifikaciji Zapisnika s 21. sjednice Vijeća Gradske četvrti Stenjevec.

Nije bilo prijavljenih za raspravu. Predsjednik je predložio glasovanje o verifikaciji zapisnika. 
Konstatira se da je jednoglasno sa 19 glasova „za“  usvojen Zapisnik s 21. sjednice VGČ 
Stenjevec. 

Predsjednik je upoznao nazočne s prijedlogom dnevnog reda. 
Nije bilo prijavljenih za raspravu. Predložio je usvajanje dnevnog reda. 

Konstatira se da je jednoglasno s 19 glasova „za“ usvojen slijedeći: 


DNEVNI RED:  

1. Izvješće mandatnog povjerenstva

2. Prijedlog zaključka o prestanku obnašanja dužnosti člana Vijeća i početak obnašanja dužnosti člana Vijeća

3. Prijedlog zaključka o preraspodjeli sredstava u Financijskom planu Gradske četvrti Stenjevec za 2023.

4. Prijedlog zaključka o utrošku sredstava s pozicije ONRP (ostali nespomenuti rashodi poslovanja) Gradske četvrti Stenjevec u 2023.

5. Prijedlog zaključka o izmjeni Zaključka o imenovanju članova Stožera civilne zaštite Gradske četvrti Stenjevec

6. Prijedlog zaključka o redovitom čišćenju ulica (MO Stenjevec – jug, Špansko – sjever i Vrapče jug)

7. Prijedlog zaključka o raspolaganju dijela k.č. 3438/4, 3438/9 i 3438/5 sve k.o. Vrapče, prema zahtjevu g. Petra Čolića

8. Prijedlog zaključka o postavljanju pokretne naprave za igru, Ulica I.B.Mažuranić- Hrnetićka ulica

9. Prijedlog zaključka o novom načinu regulacije prometa u Ulici Gustava Krkleca

10. Prijedlog zaključka o uspostavi privremenog pješačkog prijelaza u Ulici Drage Gervaisa

11. Informacije, pitanja i prijedlozi
Točka 1. 
Izvješće mandatnog povjerenstva
Predsjednik je dao riječ predsjedniku mandatnog povjerenstva Goranu Furdeku kako bi pročitao Izvješće. 

Goran Furdek pročitao je slijedeće:
I Z V J E Š Ć E

o prestanku obnašanja dužnosti člana Vijeća Gradske četvrti Stenjevec i početka obnašanja dužnosti zamjenika člana Vijeća

      I.

A) Mandatno povjerenstvo utvrđuje da je Danijel Perić, na izborima za članove vijeća mjesnih odbora, održanim 16. svibnja 2021. izabran na kandidacijskoj listi MOST za člana Vijeća Gradske četvrti Stenjevec.

B) Danijel Perić podnio je ostavku za obnašanje dužnosti člana Vijeća  Gradske četvrti Stenjevec, 2. ožujka 2023.

Danijel Perić od 2. ožujka 2023., zbog podnošenja ostavke prestaje obnašati dužnost člana Vijeća. 

Kandidacijska lista MOST je za člana Vijeća predložila Maria Plazibata koji sukladno zaprimljenoj Odluci kandidacijske liste 6. ožujka 2023. počinje obnašati dužnost zamjenika člana Vijeća Gradske četvrti Stenjevec. 






     II.

Mandatno povjerenstvo predlaže Vijeću da prihvati ovo izvješće i donese Zaključak o prestanku obnašanja dužnosti zamjenice člana Vijeća Gradske četvrti Stenjevec i početku obnašanja dužnosti zamjenika člana Vijeća.

Nakon podnošenja Izvješća od strane Mandatnog povjerenstva predsjednik je predložio glasovanje.
Konstatira se da je jednoglasno s 19 glasova „za“ usvojen slijedeći: 

Z A K LJ U Č A K
Vijeće Gradske četvrti Stenjevec prihvaća Izvješće Mandatnog povjerenstva o prestanku obnašanja dužnosti zamjenice člana Vijeća Gradske četvrti Stenjevec i početka obnašanja dužnosti zamjenika člana Vijeća.

Točka 2. 
Prijedlog zaključka o prestanku obnašanja dužnosti člana Vijeća i početak obnašanja dužnosti člana Vijeća
Predsjednik je naveo da je zbog ostavke dosadašnjeg člana Danijela Perića prema prijedlogu stranke MOST, za zamjenika člana predložen Mario Plazibat. Otvorio je raspravu. 

Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći:

Z A K LJ U Č A K

o prestanku obnašanja dužnosti člana Vijeća i početku obnašanja dužnosti zamjenika člana Vijeća

1. Prihvaća se Izvješće Mandatnog povjerenstva o prestanku obnašanja dužnosti  člana Vijeća i početku obnašanja dužnosti zamjenika člana Vijeća.

2. Dana 2. ožujka 2023. Danijel Perić prestaje obnašati dužnost člana Vijeća.

3. Dana 6. ožujka 2023. Mario Plazibat počinje obnašati dužnost zamjenika člana Vijeća.

Točka 3.
Prijedlog zaključka o preraspodjeli sredstava u Financijskom planu Gradske četvrti Stenjevec za 2023.
Predsjednik je upoznao nazočne s prijedlogom zaključka i otvorio raspravu. Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je većinom glasova i to s 12 glasova „za“, 6 „suzdržanih“ i 1 glasom „protiv usvojen slijedeći: 

ZAKLJUČAK

1. Vijeće Gradske četvrti Stenjevec predlaže preraspodjelu sredstava unutar Financijskog plana Gradske četvrti Stenjevec za 2023. i to na način da se pozicija:

¨4221 UREDSKA OPREMA I NAMJEŠTAJ¨ poveća za 12.827,16 eura te da ukupni iznos bude 16.827,16 eura.

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.
Točka 4. 
Prijedlog zaključka o utrošku sredstava s pozicije ONRP (ostali nespomenuti rashodi poslovanja) Gradske četvrti Stenjevec u 2023.
Predsjednik je obrazložio prijedlog akta i otvorio raspravu. 
U raspravi je sudjelovala Ivana Kukor. 

Nakon provedene rasprave predsjednik je stavio prijedlog na glasovanje. 

Konstatira se da je većinom glasova i to s 12 glasova „za“ i 7 „suzdržanih“ usvojen slijedeći: 

ZAKLJUČAK

O PRIJEDLOGU UTROŠKA SREDSTAVA SA POZICIJE

OSTALI NESPOMENUTI RASHODI POSLOVANJA

3. Vijeće Gradske četvrti Stenjevec na poziciji 198 295 OSTALI NESPOMENUTI RASHODI POSLOVANJA Gradske četvrti Stenjevec za 2023. ima 5.300 eura.

4. Vijeće Gradske četvrti Stenjevec predlaže utrošak sredstava iz točke 1. ovog zaključka na sljedeći način:

a) Nabava vijenaca i lampaša – 200€
b) Materijal za čišćenje prostora mjesnih samouprava – 400€
c) Aktivnosti vezane za promociju – 4700€ 
5. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.
Točka 5. 
Prijedlog zaključka o izmjeni Zaključka o imenovanju članova Stožera civilne zaštite Gradske četvrti Stenjevec
Predsjednik je obrazložio prijedlog akta i otvorio raspravu. Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći: 
     




ZAKLJUČAK
o izmjeni Zaključka o imenovanju članova Stožera civilne zaštite
    Gradske četvrti Stenjevec
1. U Zaključku o imenovanju članova Stožera civilne zaštite Gradske četvrti Stenjevec (Službeni glasnik 22/21), točka 1. mijenja se i glasi:

¨1.U Stožer civilne zaštite Gradske četvrti Stenjevec imenuju se:

· za načelnika: predsjednik Vijeća Gradske četvrti Stenjevec;

· za zamjenika načelnika: potpredsjednica Vijeća Gradske četvrti Stenjevec;

· za članove:

· Davor Stanković, član Vijeća Gradske četvrti Stenjevec;

· Hana Miljanić; članica Vijeća Gradske četvrti Stenjevec;

· Karmela Martinjak; članica Vijeća Gradske četvrti Stenjevec;

· Zvonimir Petrinić, Vatrogasna zajednica Grada Zagreba

· Vladimira Čivrag Gosarić, Gradsko društvo Crvenog križa Zagreb.¨
Točka 6. 
Prijedlog zaključka o redovitom čišćenju ulica (MO Stenjevec – jug, Špansko – sjever i Vrapče jug)
Predsjednik je obrazložio prijedlog zaključka i otvorio raspravu. Nije bilo prijavljenih za raspravu. Predsjednik je stavio prijedlog na glasovanje .

Konstatira se da je jednoglasno s 19 glasova „za“ usvojen slijedeći: 

ZAKLJUČAK

o redovitom čišćenju ulica na području mjesnih odbora Stenjevec – jug, Špansko – sjever i Vrapče - jug
1. Vijeće Gradske četvrti Stenjevec traži da se u Program redovitog čišćenja Zagrebačkog holdinga- Podružnice Čistoća uvrste sljedeće ulice:

· Mjesni odbor Stenjevec – jug: južni dio Ulice hrvatskih branitelja, II. i III. Stenjevečki odvojak

· Mjesni odbor Špansko – sjever: Ulica Alekse Kokića

· Mjesni odbor Vrapče – jug: ulica Pavlenski put od kbr. 5-9

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost i Zagrebačkom holdingu- Podružnici Čistoća.
Točka 7. 
Prijedlog zaključka o raspolaganju dijela k.č. 3438/4, 3438/9 i 3438/5 sve k.o. Vrapče, prema zahtjevu g. Petra Čolića
Predsjednik je uvodno obrazložio prijedlog zaključka i otvorio raspravu. 

Nije bilo prijavljenih za raspravu. Predsjednik je stavio prijedlog na glasovanje. Konstatira se da je jednoglasno s 19 glasova „za“ usvojen slijedeći: 

ZAKLJUČAK

o raspolaganju dijela k.č. 3438/4, 3438/9 i 3438/5 sve k.o. Vrapče
1. Vijeće Gradske četvrti Stenjevec nije suglasno sa zahtjevom gospodina Petra Čolića za raspolaganjem dijela k.č.br. 3438/5 k.o. Vrapče, koji odgovara dijelu zk.č.br. 3438/5 k.o. Vrapče novo.

2. Vijeće smatra da isto potrebno zadržati radi eventualnih zadovoljavanja potreba stanovnika Gradske četvrti Stenjevec, nakon čega će se isto uvrstiti u Planove vijeća, prema financijskim mogućnostima.
3. Ovaj će zaključak biti dostavljen Gradskom ured za upravljanje imovinom i stanovanje.
Točka 8. 
Prijedlog zaključka o postavljanju pokretne naprave za igru, Ulica I.B.Mažuranić- Hrnetićka ulica
Predsjednik je obrazložio prijedlog akta i otvorio raspravu. Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno s 19 glasova „za“ usvojen slijedeći: 

ZAKLJUČAK

o postavljanju sprava za igru, Ulica Ivane Brlić Mažuranić- Hrnetićka ulica
1. Vijeće Gradske četvrti Stenjevec suglasno je sa zahtjevom gospodina Tomislava Roščića za postavljanje sprava za igru (3 dvorca za napuhavanje) na lokaciji Ulica Ivane Brlić Mažuranić – Hrnetićka ulica.
2. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Točka 9. 
Prijedlog zaključka o novom načinu regulacije prometa u Ulici Gustava Krkleca
Predsjednik je dao riječ potpredsjednici Maji Mucko kako bi obrazložila prijedlog akta. 
Predsjednik je otvorio raspravu. 

U raspravi su sudjelovali Ivana Kukor, Gabriela Tomazić, Ivan Zelenić, Ivica Marić, Merkaš, Franjo Vrbić, Kata Krišto. Nakon provedene rasprave  predsjednik je stavio prijedlog na glasovanje. 
Konstatira se da je s 12 glasova „za“ i 7 suzdržanih usvojen slijedeći: 
ZAKLJUČAK

o novom načinu regulacije prometa u Ulici Gustava Krkleca
1. Vijeće Gradske četvrti Stenjevec suglasno je sa prijedlogom Gradskog ureda za obnovu, izgradnju, prostorno uređenje, graditeljstvo, komunalne poslove i promet o uspostavi novog načina regulacije prometa u Ulici Gustava Krkleca.
2. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Marin Živković napustio je sjednicu. Nazočno je 18 članova VGČ. 
Točka 10. 
Prijedlog zaključka o uspostavi privremenog pješačkog prijelaza u Ulici Drage Gervaisa
Predsjednik je iznio prijedlog i otvorio raspravu. 
U raspravi su sudjelovali Maja Mucko, Gabriela Tomazić, Ivica Marić, Ivana Kukor, Franjo Vrbić, predstavnica stanara Merkaš. 

Nakon provedene rasprave predsjednik je stavio prijedlog na glasovanje. 

Konstatira se da je s 13 glasova „za“ i 5 „suzdržanih usvojen slijedeći: 
ZAKLJUČAK

o uspostavi privremenog pješačkog prijelaza u Ulici Drage Gervaisa
1. Vijeće Gradske četvrti Stenjevec suglasno je sa prijedlogom Gradskog ureda za obnovu, izgradnju, prostorno uređenje, graditeljstvo, komunalne poslove i promet o uspostavi privremenog pješačkog prijelaza u Ulici Drage Gervaisa.
2. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Točka 11. 

Informacije, pitanja i prijedlozi
Franjo Vrbić postavio je pitanje da li se može urediti zelena površina kod ulice Marije Radić i Kotarnice, odnosno da se zatraži redovito održavanje te površine?

Maja Mucko navela je da je to bilo u Planu prošle godine ali je akcija zaustavljena jer je u tijeku izvlaštenje i u tom periodu se ne smije ništa raditi na toj površini. Gradske površine održava Grad, a sve privatne površine dužni su kositi vlasnici sami. 

Ivana Kukor postavila je upit o pristiglim odgovorima za česticu u Kaljskoj i zanima je da li će se što poduzimati vezano uz to, obzirom da se je uzurpiran gradski prostor.?

Predsjednik je naveo da je za dosljednost bez obzira koliko puta pošalju zahtjev, prostor je uzurpiran ali se pravno ne može koristiti u svrhu izgradnje. 
Ivana Kukor postavila je upit vezano za podrumski prostor na adresi Trg Ivana Kukuljevića br. 5 u kojem se nalazi opasan otpad od „Kemoboje“. Tamo se nalazi nekoliko bačvi s opasnim otpadom ali nitko ništa ne poduzima. 
Predsjednik i potpredsjednici su naveli da će se proslijediti pisani  upit Gradu. 

Ivana Kukor postavila navela je da je paketomat postavljen na gradskoj čestici, a ne na čestici koja je u vlasništvu zgrade.

Potpredsjednica je navela da će se i taj upit proslijediti Gradu. 

Predstavnica stanara koja je prisustvovala  sjednici postavila je upit vezano uz plato između Drage Gervaisa i Pupačićeve , površina je u vlasništvu Grada. Ispod površine nalaze se garaže u koje curi voda. GSKG ne želi popravljati plato jer je u vlasništvu Grada?
Predsjednik je naveo da u Gradu ima puno zahtjeva za sanaciju platoa na području cijelog Grada i upitno je da li bi to htjeli raditi. 

Predsjednik i potpredsjednica su predložili predstavnici stanara da predaju zahtjev za sanaciju platoa Sektoru za javne površne.   

Ivana Kukor iznijela je primjedbu na rad predsjednika VMO Špansko sjever koji mijenja termine korištenja prostora i time samo obavijesti mailom.

Ivan Zelenić je predložio da to pokuša riješiti s predsjednikom VMO Špansko sjever. 

Davor Stanković postavio je  tri pitanja koja će dostaviti u pisanom obliku kako bi se proslijedili Gradu. Pitanja se odnose na pojavu divljih životinja u Savskoj opatovini, načinu dobivanja na korištenje Gradskih vrtova i korištenju pitke vode za čišćenje slivnika. 

                                                                Završeno u 19,50  sati.
Zapisničar:
Jadranka Gobac 
Predsjednik
   Vijeća Gradske četvrti Stenjevec

Ivan Zelenić 

KLASA: 024-08/23-002/89
URBROJ: 251-13-11-14/005-23-2
Zagreb, 22. ožujak  2023.

